                             højesterets dom
                            afsagt fredag den 31. maj 2013
sag 266/2011
(2. afdeling)
p. v. johansen holding a/s
(advokat lars høj andersson)
mod
puno a/s under konkurs
(advokat jens erik skovvang)
i tidligere instanser er afsagt dom af retten i kolding den 21. maj 2010 og af vestre lands-
rets 11. afdeling den 17. februar 2011.
i pådømmelsen har deltaget fem dommere: per walsøe, jytte scharling, thomas rørdam, jon
stokholm og jens peter christensen.
påstande
appellanten, p. v. johansen holding a/s, har gentaget sin frifindelsespåstand og har endvi-
dere påstået indstævnte, puno a/s under konkurs, dømt til at betale 933.839,47 kr. med pro-
cesrente fra den 8. marts 2011 mod at et beløb på 767.920,62 kr. fragår i p.v. johansen hol-
dings krav på udbetaling af dividende i konkursboet.
puno a/s under konkurs har påstået stadfæstelse og frifindelse over for p.v. johansen hol-
dings betalingspåstand.
p.v. johansen holding a/s har opfyldt landsrettens dom med 1.052.579,47 kr. beløbet frem-
kommer således:
                                               - 2 -
domsbeløb for byretten                                                  kr.   767.920,62
procesrente fra den 17/10-2008 – 8/3-2011 af domsbeløbet                kr.   165.918,85
omkostninger for byretten                                               kr.    68.740,00
omkostninger for landsretten                                            kr.    50.000,00
i alt                                                                   kr. 1.052.579,47
betalingspåstanden på 933.839,47 kr. svarer til domsbeløbet med tillæg af procesrente.
anbringender
p. v. johansen holding a/s har ikke for højesteret bestridt, at selskabet i medfør af kon-
kurslovens § 80, jf. § 67 og § 75, skal betale 767.920,62 kr. til puno a/s under konkurs. for
højesteret angår tvisten således alene spørgsmålet, om det dividendekrav, der tilkommer p.v.
johansen holding i boet, kan bringes i modregning over for boets krav med den virkning, at
selskabet har krav på tilbagebetaling af hovedstolen på 767.920,62 kr. og rentebeløbet på
165.918,85 kr., i alt 933.839,47 kr.
p.v. johansen holding a/s har anført, at selskabet har anmeldt et samlet simpelt krav i kon-
kursboet på 5.835.920,62 kr. heraf har boet anerkendt 4.288.000 kr., mens boet endnu ikke
har taget stilling til restbeløbet på 1.547.920,62 kr., der vedrører indfrielse af en tabskaution
over for sydbank med 780.000 kr. og opfyldelse af omstødelseskravet på 767.920,62 kr. der
kan imidlertid ikke være tvivl om, at også de i alt 1.547.920,62 kr. vil blive godkendt af boet
som simpelt krav, og efter de oplysninger, der foreligger om boets aktiver og passiver, kan det
beregnes, at der vil tilkomme selskabet en dividende på mindst 816.857,65 kr.
ved at tillade modregning opnår selskabet ingen uberettiget fordel på de øvrige kreditorers
bekostning, og ingen reale grunde taler mod at anerkende modregning efter dansk rets almin-
delige regler om tvungen modregning i en situation som den foreliggende, hvor der er til-
strækkelig klarhed over dividendens størrelse.
puno a/s under konkurs har anført, at anerkendelse af modregning vil bryde afgørende med
konkursretlige principper. således vil modregning indebære, at simple fordringer efter kredi-
tors eget valg helt eller delvis dækkes tidligere, end hvad der fremgår af den rangfølge, der er
fastsat i konkurslovens §§ 93-98, og tidligere end det udlodningstidspunkt, der er fastsat i
                                               - 3 -
konkurslovens § 152. efter denne bestemmelse udbetales dividende først, når skifteretten har
stadfæstet udkast til regnskab og udlodning, og ankefristen er udløbet, uden at anke er sket.
anerkendelse af modregning vil medføre, at kurator ikke kan råde over boets aktiver i sæd-
vanligt omfang, og boet mister muligheden for at kunne oppebære renteindtægter til fordel for
samtlige kreditorer.
konkursboet har endvidere anført, at fordringernes prøvelse så sent som den 4. oktober 2012
ikke var afsluttet, og kurators salær var ikke opgjort. p.v. johansen holdings simple krav på i
alt 5.835.920,62 kr. var alene anerkendt med 4.288.000 kr., idet der ikke var foretaget prø-
velse af det resterende krav på 1.547.920,62 kr. dividendekravet kunne derfor ikke endeligt
beregnes, og modkravet havde således ikke den fornødne klarhed.
højesterets begrundelse og resultat
ved vestre landsrets dom af 17. februar 2011 i den foreliggende sag blev p.v. johansen
holding a/s i medfør af konkurslovens § 80, jf. § 67 og § 75, dømt til at betale 767.920,62
kr. med tillæg af renter og sagsomkostninger til puno a/s under konkurs. p.v. johansen
holding fik ikke medhold i, at det dividendekrav, der tilkommer selskabet i boet, kan bringes
i modregning over for boets krav. for højesteret angår sagen alene modregningsspørgsmålet.
det er ubestridt, at modregning ikke kan ske efter konkurslovens § 42, og at modregning der-
for i givet fald skal ske efter dansk rets almindelige regler om tvungen modregning. det er
endvidere ubestridt, at kravene ikke er konnekse.
efter konkurslovens § 152 udbetales dividende i et konkursbo, når skifteretten har stadfæstet
udkast til regnskab og udlodning, og ankefristen er udløbet, uden at anke er sket. udbetaling
af dividende kan endvidere ske som acontoudlodning i medfør af konkurslovens § 145, stk. 3.
i den foreliggende sag er der ikke udarbejdet udkast til regnskab og udlodning, og der er hel-
ler ikke truffet bestemmelse om acontoudlodning af dividende. p.v. johansen holdings krav
på dividende kan derfor ikke anses for forfaldent. da betingelserne for tvungen modregning
efter dansk rets almindelige regler herefter ikke er opfyldt, tiltræder højesteret, at selskabets
dividendekrav i boet ikke kan bringes i modregning over for boets krav i medfør af landsret-
tens dom.
                                             - 4 -
højesteret stadfæster herefter dommen.
                                    thi kendes for ret:
landsrettens dom stadfæstes.
puno a/s under konkurs frifindes for p.v. johansen holding a/s’ betalingskrav.
i sagsomkostninger for højesteret skal p.v. johansen holding a/s inden 14 dage efter denne
højesteretsdoms afsigelse betale 30.000 kr. til puno a/s under konkurs. beløbet forrentes
efter rentelovens § 8 a.
